####

Obec Igram v súlade s ustanovením § 6 Zákona číslo 369/1990 Zb. o obecnom zriadení v znení neskorších predpisov a Zákona číslo 582/2004 Z. z. o miestnych daniach a  poplatku za komunálne odpady a drobné stavebné odpady v znení neskorších predpisov

#### vydáva

Dodatok č. 1 k Všeobecne záväznému nariadeniu

č. 4/2018

o nakladaní s komunálnym odpadom a drobným

stavebným odpadom na území obce Igram

####

####  Dodatok č. 1 k VZN č. 4/2018 bol schválený uznesením č. ...../2019 dňa 12.12.2019

#### Dodatok nadobúda účinnosť dňom 1.1.2020

**Čl.I.**

Všeobecne záväzné nariadenie obce č. 4/2018 o nakladaní s komunálnym odpadom a drobným stavebným odpadom na území obce Igram sa mení a dopĺňa takto:

1. Čl. 9 znie:

Biologicky rozložiteľný odpad zo záhrad a parkov (vrátane odpadu z cintorínov)

(1) Každý pôvodca odpadu je povinný triediť biologicky rozložiteľný odpad zo záhrad a parkov (kat. č. 20 02 01, 20 02 02 a 20 02 03) oddelene od iných druhov odpadov, zložiek komunálnych odpadov a zabezpečiť jeho skompostovanie prednostne vo vlastných kompostoviskách alebo na obecnom kompostovisku.

(2) Je zakázané ukladať biologicky rozložiteľný odpad zo záhrad a parkov do zberných na zmesový komunálny odpad, objemný odpad alebo ho ukladať na iné miesta, než určené, alebo ho spaľovať.

(3) Vzhľadom na potrebu znižovania nákladov na odpady a potrebu zhodnocovania odpadov obec odporúča budovať domáce kompostoviská.

(4) Kuchynský odpad a odpad z jedálne ZŠ a MŠ je likvidovaný prostredníctvom školskej kuchyne Igram . Tento odpad je uskladňovaný v zabezpečených nádobách. Na odvoz , prepravu a zneškodňovanie tohto odpadu má obec ako prevádzkovateľ školskej kuchyne uzatvorenú zmluvu so spoločnosťou Global Green, spol. s r.o., Repašského 10.

Biologicky rozložiteľné komunálne odpady sú všetky druhy biologických odpadov a delia sa na skupiny:

a/ odpad zo záhrad, parkov vrátane odpadov z cintorínov – tzv. zelený odpad,

b/ jedlé oleje a tuky,

c/ biologicky rozložiteľný kuchynský a reštauračný odpad,

a/  **Odpad zo záhrad /zelený odpad/**

**Patrí sem:** kvety, tráva, vypletá burina, lístie, pozberové zvyšky z pestovania, zhnité ovocie a zelenia, piliny, drevná štiepka, hobliny, drevný popol.

**Nepatrí sem:** kamene, obväzy, cigaretové ohorky. Každý pôvodca odpadu je povinný triediť biologicky rozložiteľný odpad zo záhrad a parkov oddelene od iných druhov odpadov, zložiek komunálnych odpadov a zabezpečiť jeho skompostovanie prednostne vo vlastných kompostoviskách alebo na obecnom kompostovisku.

(1) Je zakázané ukladať biologicky rozložiteľný odpad zo záhrad a parkov do zberných nádob na zmesový komunálny odpad, objemný odpad alebo ho ukladať na iné miesta, než určené, alebo ho spaľovať.

(2) Vzhľadom na potrebu znižovania nákladov na odpady a potrebu zhodnocovania odpadov obec odporúča budovať domáce kompostoviská.

b/ **Jedlé oleje a tuky**

Jedlé oleje a tuky z domácností sa zbierajú v uzavretých PET flašiach, následne sa ukladajú do kontajnerov umiestnených na stojiskách. Na odvoz , prepravu a zneškodňovanie tohto odpadu má základná škola ako prevádzkovateľ kuchyne uzatvorenú zmluvu so spoločnosťou Global Green, spol. s r.o., Repašského 10.

**c/ Biologicky rozložiteľný kuchynský a reštauračný odpad**

**Patrí sem:** šupy z čistenia zeleniny a ovocia, kávové a čajové zvyšky, vaječné škrupiny, starý chlieb, zvyšky jedla, škrupiny z orechov, vlasy, chlpy, trus malých zvierat, papierové vrecko znečistené zeleninou, ovocím, maslom, džemom, potraviny po záručnej dobe alebo inak znehodnotené, použitá papierová vreckovka a servítky a v malom množstve aj drevná vlna, triesky, hnedá lepenka, novinový papier, nespracované zostatky surovín, neskonzumované zostatky pokrmov a potravín rastlinného ale i živočíšneho pôvodu, ktoré vznikli pri prevádzkovaní zariadení spoločného stravovania, vrátane školských kuchýň, stravovacích zariadení, domov sociálnych služieb, stravovacích prevádzok zdravotníckych zariadení, ale aj z kuchýň domácností a pod.

**Nepatrí sem:** uhynuté zvieratá, časti zvierat zabitých doma tzv. domáce zakáľačky a pod. Podľa nariadenia EP a Rady č. 1069/2009 platí zákaz kŕmenia zvierat biologicky rozložiteľným kuchynským a reštauračným odpadom okrem kožušinových zvierat /chované pre kožušinu ako fretky, líšky a pod./.

**- kuchynský odpad od občanov**

Kuchynský odpad občania zneškodňujú hlavne vo vlastných kompostoviskách.

Obec zabezpečuje zber biologicky rozložiteľných kuchynských odpadov z domácností aj formou donáškového zberu na miesto tomu určené, a to pri Školskej jedálni na adrese Igram 29, Igram a to v stanovených dňoch a hodinách. (pondelok až piatok od 8.00 hod do12.00hod). Biologicky rozložiteľný kuchynský odpad z domácností sa odovzdáva do zbernej nádoby na mieste určené obcou do rúk pracovníka určeného obcou (pracovníci ŠJ).

**- Školská jedáleň v ZŠ s MŠ**

Kuchynský odpad z jedálne ZŠ a MŠ je likvidovaný prostredníctvom Základnej školy Igram . Tento odpad je uskladňovaný v zabezpečených nádobách. Na odvoz , prepravu a zneškodňovanie tohto odpadu má základná škola ako prevádzkovateľ kuchyne uzatvorenú zmluvu so spoločnosťou Global Green, spol. s r.o., Repašského 10.

1. Návrh Dodatku VZN vyvesený na úradnej tabuli dňa 26.11.2019
2. Na tomto dodatku k všeobecne záväznému nariadeniu obce Igram sa uznieslo Obecné zastupiteľstvo v Igrame dňa 12.12.2019 uznesením č. **...../2019**
3. Tento dodatok nadobúda účinnosť 01.01.2020

 Peter Holek

 starosta obce